MFCขายทาร์เก็ตฟันด์ลุยหุ้นขอกำไร7%
MFC ส่งกองทุนทาร์เก็ตฟันด์ลุยหุ้นไทย ตั้งเป้ากำไร 7% ใน 7 เดือน หลังกองแรกเข้าเป้า
16 ก.พ. 2555

MFC ส่งกองทุนทาร์เก็ตฟันด์ลุยหุ้นไทย ตั้งเป้ากำไร 7% ใน 7 เดือน หลังกองแรกเข้าเป้าน.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี กล่าวว่า บริษัทเปิดขายกองทุนเปิดเอ็มเอฟซี สปอท 7 ซีรี่ส์ 5 ทาร์เก็ตฟันด์ลงทุนในประเทศ ตั้งเป้าหมายผลตอบแทน 7% ภายใน 7 เดือน  เปิดขายครั้งเดียวตั้งแต่วันที่ 16-22 ก.พ.2555 หลังจากประสบความสำเร็จจากการบริหารกองทุนทาร์เก็ตฟันด์ I-US10 จนได้ตามเป้า 10% ภายใน 1 ปี 3 เดือนทั้งนี้ฝ่ายตราสารทุนของเอ็มเอฟซีมองว่าเป็นจังหวะเหมาะกับการลงทุนในประเทศ เนื่องจากคาดว่าผลประกอบการบริษัทจดทะเบียนยังมีการขยายตัวได้ในปีหน้า รวมถึงมาตรการฟื้นฟูต่างๆ ของภาครัฐที่จะช่วยให้กิจกรรมทางเศรษฐกิจทั้งด้านการลงทุนและอุปสงค์ภายในประเทศกลับมาคึกคักสำหรับกองทุน SPOT 7S5 เป็นกองทุนรวมผสมแบบไม่กำหนดสัดส่วนในตราสารทุน เน้นลงทุนหุ้นไทยเป็นหลักและสามารถเลือกลงทุนในสัญญาซื้อขายล่วงหน้าใน SET50 Index Futures ซึ่งช่วยลดความเสี่ยงในกรณีที่ดัชนีตลาดหลักทรัพย์ปรับตัวลดลง และมีโอกาสสร้างผลตอบแทนเพิ่มขึ้นในกรณีที่ดัชนีตลาดหลักทรัพย์ปรับตัวสูงขึ้น.